Semyon Subbotin

Semyon Matveyevich Subbotin (asl familiyasi Sabsovich; 1889, Soroki, Bessarabiya viloyati – 1948, Toshkent) – oʻzbek sovet gigiyenisti, tibbiyot olimi, sogʻliqni saqlash tashkilotchisi, professor (1938).

 Biografiyasi 
1889-yilda Soroka shahrida don, un, non va tamaki bargini ishlab chiqarish va sotish bilan shugʻullanuvchi Moyshe Shimonovich Sabsovich oilasida tugʻilganMetricheskie zapisi dostupni na sayte evreyskoy genealogii JewishGen.org. Familiya v raznix dokumentax zapisana kak „Sabsovich“ i „Sapsovich“..

Bazel universitetining tibbiyot fakulteti bitiruvchisi (1914). Bessarabiya viloyatining Soroka shahrida tibbiy amaliyot bilan shugʻullanganSubbotin – volniy perevod familii Sabsovich.. „Subbotin“ taxallusi bilan 1917-yil fevral va oktabr inqiloblarida qatnashgan, 1918-yilda RKP (b) (Rossiya Kommunistik partiyasi (bolsheviklar)ga qoʻshilganKafedra gigieni detey, podrostkov i pitaniya (istoriya).

1917-yil fevral oyida Soroka shahar ishchi va askarlar deputatlari kengashining birinchi raisi etib saylangan.

1918-yil mart oyida Ruminiya tomonidan qoʻshib olingan Bessarabiyada partizan harakatida qatnashgan, soʻngra Dnestrning chap qirgʻogʻiga koʻchib oʻtgan. 1924-yilda Moldaviya ASSR tashkil etilishi bilan uning birinchi Sogʻliqni saqlash xalq komissari etib tayinlangan. Moldaviya ASSR rahbariyatidagi partiyaviy tozalashlardan soʻng Semyon Matveyevich Subbotin Toshkentga koʻchib kelgan va bu yerda 1930-yilda Oʻrta Osiyo universitetining tibbiyot fakultetida ijtimoiy gigiyena kafedrasini tashkil etib1933-yilgacha unga rahbarlik qilgan.

1933-1937-yillarda Oʻrta Osiyo universiteti tibbiyot fakulteti fiziologiya, patologiya va mehnat salomatligi kafedrasi professori (1935-yilda Toshkent tibbiyot institutiga aylantirilgan).

1936-yildan Toshkent tibbiyot institutining ijtimoiy gigiyena kafedrasida maktab gigiyenasi kursidan dars bera boshlagan.

1938-yilda Toshkent tibbiyot institutida bolalar va oʻsmirlar gigiyenasi kafedrasini tashkil qilib unga 1948-yilgacha rahbarlik qilgan.

Oʻzbekiston SSR Konstitutsiyasini ishlab chiqish boʻyicha loyiha komissiyasi aʼzosi, Toshkent shahar Kengashining sogʻliqni saqlash boʻlimi byurosi aʼzosi boʻlgan.

 Manbalar 

Turkum:Toshkentda vafot etganlar
Turkum:1948-yilda vafot etganlar
Turkum:1889-yilda tugʻilganlar
Turkum:Oʻzbekistonlik shifokorlar